**Lyfing av Winchester**, også kjent som *Livingus* (død 23. mars 1047), var en angelsaksisk abbed av Tavistock, biskop av Crediton, St Germans og Worcester. Lyfing var av religiøs og politisk viktighet i England på første halvdel av 1000-tallet.

Liv og virke
------------

### Bakgrunn

Lyfings onkel var Burhweald, biskop av Cornwall. ifølge kronikøren William av Malmesbury.

Lyfing var først munk veda katedralklosteret i Winchester, deretter abbed av Tavistock i 1009.

### Biskop

Han ble den niende biskop av Crediton i 1027. På omtrent samme tid ble han også biskop av St Germans da hans onkel som hadde holdt dette setet, døde. Han forente da de to bispesetene til ett med sete i Crediton.

Lyfing ble i tillegg også biskop av Worcester i 1039, men ble fratatt dette setet i 1040, men fikk det tilbake i 1041 og holdt det deretter til sin død.

Han var både en venn og rådgiver for kong Knut den store på hans reiser, også utenfor England. Han var for en tid sammen med kongen på en reise til Danmark og fulgte ham på hans pilegrimstur til Roma. 

Da kongen kom tilbake til England brakte ham med seg det berømte brevet hvor kong Knut adresserte fra paven til sine engelske undersåtter. Brevet finnes i Firenze og nevnt hos William av Malmesbury.

*Den angelsaksiske krønike* omtaler Lyfing som «ordvis» eller tilsvarende. Hans tre bispeseter var uten tvil belønninger for hans fortjenester for den danske kongen. William av Malmesbury har beskrevet ham som både ambisiøs og tyrannisk, og det er blitt sagt at etter kong Knuts død ble Lyfing innblandet i tilfangetakelsen av Alfred Æthling, sønn av Ethelred den rådville og bror av Edvard Bekjenneren, ved Guildford i 1040. I henhold til samtidige skrifter ble Alfreds øyne stukket ut på en så skjødesløs måte at han døde av skadene, og deretter at hans menn ble massakrert. Det er dog svært usikkert om Lyfing var direkte eller indirekte skyld at Alfred døde da andre kilder indikerer at han kan dødd så tidlig som 1036 eller 1037.

Lyfing ble gravlagt, ikke ved Crediton eller Worcester, men ved hans kloster i Tavistock, det sted som han hadde likte best.

Referanser
----------

1. ↑  Lawson *Cnut* pp. 116–117
2. ↑  King "Ealdred" *Anglo-Norman Studies XVIII* p. 124
3. ↑  Powicke Handbook of British Chronology, side 219
4. ↑  Powicke: *Handbook of British Chronology*, side 219
5. ↑  Powicke Handbook of British Chronology p. 260
6. ↑  Richard John King's «Handbook to the Cathedrals of England: Southern Division» (1903)
7. ↑  The Oxford Dictionary of National Biography

Litteratur
----------

* Powicke, F. Maurice & E. B. Fryde: *Handbook of British Chronology* 2. utgave. London: Royal Historical Society 1961
* Reverend George Oliver: *Lives of the Bishops of Exeter* (1861)
* Richard John King: *Handbook to the Cathedrals of England: Southern Division* (1903)

Eksterne lenker
---------------

* Prosopography of Anglo Saxon England entry for Lyfing


|  |  |  |
| --- | --- | --- |
| Forgjenger:**Ednoth** | **biskop av Crediton**(1027–1046) | Etterfølger:**Leofric** |
| Forgjenger:**Beorhtheah** | **biskop av WorcesterHoldt sammen med Crediton, fratatt**(1039–1040) | Etterfølger:**Aelfric Puttoc** |
| Forgjenger:**Aelfric Puttoc** | **biskop av WorcesterHoldt sammen med Crediton, gjenopprettet**(1041–1047) | Etterfølger:**Ealdred** |

|  |  |
| --- | --- |
| Oppslagsverk/autoritetsdata | Catholic-Hierarchy
 |